
ΕΦΗΜΕΡΙΣ ΤΗΣ ΚΎΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 205 

5 Μαρτίου 1998 


ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριοη τροποποίησης και συμπλήρωσης διατάξεων 
του από 23.8.1994 προεδρικού δ/τος (669 Β’) 
«Κύρωση οργανισμού του υπέρ του Συλλόγου ΟΙ 
ΦΙΛΟΙ ΤΗΣ ΜΟΥΣΙΚΗΣ” κεφαλαίου αυτοτελούς 
διαχείρισης με την επωνυμία «ΥΠΟΤΡΟΦΙΕΣ 
ΚΥΒΕΛΗ - ΓΙΑΝΝΗ ΧΟΡΝ», όπως τροποποιήθηκε 
με το από 9.11.95 όμοιο. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση ίδιου νομικού προσώπου με την επωνυμία 
«Κέντρο Ανοιχτής Προστασίας Ηλικιωμένων» στην 


Κοινότητα Καναλλακίου. 2 

Ψήφιση Ο.Ε.Υ. Οργανισμού Κέντρου Παιδιού Δ. 
Βόλου. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διιορθώσεις σφαλμάτων στη Δ7/Β/Φ6.1.175/1882/- 
25/30.1.98 απόφαση της Υπουργού Ανάπτυξης.... 4 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση τροποποίησης και συμπλήρωσης διατάξεων 
του από 23.8.1994 προεδρικού δ/τος (669 Β’) 
«Κύρωση οργανισμού του υπέρ του Συλλόγου ”01 
ΦΙΛΟΙ ΤΗΣ ΜΟΥΣΙΚΗΣ” κεφαλαίου αυτοτελούς δια¬ 
χείρισης με την επωνυμία «ΥΠΟΤΡΟΦΙΕΣ ΚΥΒΕΛΗ - 
ΓΙΑΝΝΗ ΧΟΡΝ», όπως τροποποιήθηκε με το από 
9.11.95 όμοιο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του από 23.8.94 Προεδρικού Δ/τος 
(669Β’) αναφορικά με την κύρωση του Οργανισμού του υ¬ 
πέρ του Συλλόγου «ΟΙ ΦΙΛΟΙ ΤΗΣ ΜΟΥΣΙΚΗΣ» κεφαλαίου 
αυτοτελούς διαχείρισης με την επωνυμία «Υποτροφίες 
Κυβέλη - Γιάννη Χορν», β) του από 9.11.95 Π.Δ/τος, με το 


οποίο τροποποιήθηκαν τα άρθρα 3 και 5 του από 23.8.94 
Π.Δ., γ) του άρθρου 98 του Α.Ν. 2039/39. 

2. Την από 18.6.1997 επιστολή του ιδρυτή Γ ιάννη Χορν 
σχετικά με την τροποποίηση του εν λόγω Οργανισμού. 

3. Την από 14.5.1997 απόφαση του Διοικητικού 
Συμβουλίου του Συλλόγου «ΟΙ ΦΙΛΟΙ ΤΉΣ ΜΟΥΣΙΚΗΣ». 

4. Την 1107147/1239/Α0006Α/4.10.96 κοινή απόφαση 
του Πρωθυπουργού και του Υπουργού Οικονομικών, με 
την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών. 

5. Την 27/14.7.1997 γνωμοδότηση του Συμβουλίου 
Εθνικών Κληροδοτημάτων. 

Με πρόταση του Υπουργού Πολιτισμού και του 
Υφυπουργού Οικονομικών, αποφασίζουμε: 

Αρθρο μόνο 

Εγκρίνουμε την τροποποίηση και συμπλήρωση διατά¬ 
ξεων του Οργανισμού του υπέρ του Συλλόγου «ΟΙ ΦΙΛΟ! 
ΤΗΣ ΜΟΥΣΙΚΗΣ» κεφαλαίου αυτοτελούς διαχείρισης με 
την επωνυμία «ΥΠΟΤΡΟΦΙΕΣ ΚΥΒΕΛΗ - ΓΙΑΝΝΗ ΧΟΡΝ» 
που προτείνονται με την από 14.5.1997 απόφαση του 
Διοικητικού Συμβουλίου του Συλλόγου και με την από 
18.6.97 επιστολή του Ιδρυτή Γ ιάννη Χορν, ως κατωτέρω: 

Άρθρο 2 

Σκοπός 

1. Αντικατάσταση της παραγράφου 1 του άρθρου 2του 
Οργανισμού ως εξής: 

«Η χορήγηση υποτροφιών ετήσιας διάρκειας ή οικονο¬ 
μικών ενισχύσεων σε Έλληνες και Ελληνίδες σπουδα¬ 
στές, επιστήμονες, καλλιτέχνες και δημοσιογράφους 
στους τομείς της Μουσικής, των Επικοινωνιών, του 
Θεάτρου και Κινηματογράφου για μετεκπαίδευση, ενη¬ 
μέρωση, βελτίωση ή συμπλήρωση των σπουδών τους, 
στην Ελλάδα ή στο εξωτερικό». 

Άρθρο 3 

Επιτροπή Επιλογής Υποτρόφων 

1. Αντικατάσταση του άρθρου 4 του οργανισμού ως ε- 

ξής: 

«Οι υπότροφοι, οι οικονομικά επιχορηγούμενοι και οι 
μελετητές-παραγωγοί έργων πολιτιστικού και επιστημο¬ 
νικού περιεχομένου, επιλέγονται από το Διοικητικό 
Συμβούλιο του Συλλόγου «ΟΙ ΦΙΛΟΙ ΤΗΣ ΜΟΥΣΙΚΗΣ». 

Κατά τη διαδικασία επιλογής, το Δ.Σ. μπορεί να συμβου¬ 
λεύεται πρόσωπα με ειδικές για τον κάθε τομέα υποτρο¬ 
φίας ή οικονομικής ενισχύσεως, γνώσεις και εμπειρίες». 

Άρθρο 5 

Προσόντα Υποτρόφων - Δικαιολογητικά - 
Ποσό υποτροφίας 

Προσθήκη νέου εδ. στην παρ. 3 του άρθρου 5 του 
Οργανισμού ως εξής: 

«Επίσης το Δ.Σ. του Συλλόγου αποφασίζει για την επι¬ 
λογή, το ύψος και τον τρόπο χρηματοδότησης των επιλε- 
γομένων για τη σύνταξη μελετών ή την παραγωγή έργων 
πολιτιστικού ή επιστημονικού περιεχομένου, λαμβανομέ- 
νου υπόψη του προϋπολογισμού της μελέτης ή της πα¬ 
ραγωγής και των εσόδων του κεφαλαίου». 

Στον Υπουργό Πολιτισμού και στον Υφυπουργό 
Οικονομικών, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 13 Φεβρουάριου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓΤ. ΒΕΝΙΖΕΛΟΣ 

-ί- 

ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 9941/97 (2) 

Σύσταση ίδιου νομικού προσώπου με την επωνυμία 

«Κέντρο Ανοιχτής Προστασίας Ηλικιωμένων» στην 

Κοινότητα Καναλλακίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και 
Κοινοτικού Κώδικα (Π.Δ. 410/95). 

2. Τις διατάξεις του άρθρου 11 του Ν. 2130/93. 

3. Την αριθ. 106/97 απόφαση του κοινοτικού συμβουλί¬ 
ου Καναλλακίου «περί συστάσεως ίδιου Νομικού 
Προσώπου με την επωνυμία «Κέντρο Ανοιχτής 
Προστασίας Ηλικιωμένων». 

4. Του άρθρου 7του Ν. 2503/97 «Διοίκηση - οργάνωση - 
στελέχωση της περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

5. Την αριθ. 4341/29.8.97 απόφαση του Γεν. Γραμματέα 
Περιφέρειας Ηπείρου περί ορισμού Προϊσταμένου στη 
Δ/νση Τοπ. Αυτ/σης και Διοίκησης Ν. Πρέβεζας. 

6. Την αριθ. 4336/29.8.1997 απόφαση του Γενικού 
Γ ραμματέα Περιφέρειας Ηπείρου «περί ανάθεσης - μετα¬ 
βίβασης αρμοδιοτήτων στους Δ/ντές Τοπ. Αυτ/σης και 
Διοίκησης Νομών», αποφασίζουμε: 

1) Συ στη νο υ με στην κο ινότητα Καναλλακί ο υ ίδιο Ν ο μικό 
Πρόσωπο με την επωνυμία «Κέντρο Ανοιχτής 
Προστασίας Ηλικιωμένων (ΚΑΠΗ)». 

2) Σκοπός του Νομικού Προσώπου είναιη ψυχαγωγία α¬ 
τόμων τρίτης ηλικίας. 

3) Πόροι αυτού είναι: 

α. Ετήσια επιχορήγηση της κοινότητας δρχ. 2.000.000 
τουλάχιστον. 

β. Εισφορές, δωρεές, κληρονομιές και κληροδοσίες. 

γ. Έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο. 


δ. Πρόσοδοι από τη δική του περιουσία. 

ε. Κάθε τυχόν παροχή του Κράτους ή άλλη νόμιμη πρό¬ 
σοδος. 

4) Το Νομικό Πρόσωπο διοικείται από 7μελές Διοικητικό 
Συμβούλιο που αποτελείται από τους: 

α. Τον εκάστοτεπρόεδρο κοινότητας, ως Πρόεδρο. 

β. Τρεις (3) κοινοτικούς συμβούλους. 

γ. Τρεις (3) δημότες κοινότητας. 

Οι Κοινοτικοί Σύμβουλοι και οι δημότες πολίτες ορίζο¬ 
νται από το Κοινοτικό Συμβούλιο. 

ΤοΔιοικητικό Συμβούλιο ορίζει ανππρόεδρο απόταμέλη. 

Η θητεία του Διοικητικού Συμβουλίου ακολουθεί τη θη¬ 
τεία του Κοινοτικού Συμβουλίου και λήγει με την εγκατά¬ 
σταση των νέων μελών. 

5) Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του, η οποία ανέρ¬ 
χεται στο ποσό των 2.000.000 δρχ. περίπου ετησίως. 

Η παρούσα να δημοσιευθεί στην Εφημερίδα της 
Κυβερνήσεως. 

Πρέβεζα, 3 Φεβρουάριου 1998 

Με εντολή Γεν. Γραμ. Περιφέρειας 
Ο Διευθυντής 
ΓΡΗΓ. ΚΑΤΣΑΚΙΩΡΗΣ 

-Φ- 

Αριθ. 23499 (3) 

Ψήφιση Ο.Ε.Υ. Οργανισμού Κέντρου Παιδιού Δ. Βόλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπωςα- 
ντικαταστάθηκε με την παρ. 5 του άρθρου 8 Ν. 2307/95. 

2. Τις διατάξεις των Π.Δ. 37α/87 και 22/90. 

3. Την 54/97 απόφαση του Δ.Σ. του Οργανισμού 
Κέντρου Παιδιού Δ. Βόλου με την οποία ψηφίστηκε ο 
Οργανισμός Εσωτερικής Υπηρεσίας του Ο.Κ.Π. Δήμου 
Βόλου. 

4. Την 10/97 σύμφωνη γνωμοδότηση του Υπηρεσιακού 
Συμβουλίου ΟΤΑ Ν. Μαγνησίας, αποφασίζουμε: 

Εγκρίνουμε την 54/97 απόφαση του Δ.Σ. του Οργ. 
Κέντρου Παιδιού Δ. Βόλου με την οποία τροποποιείται ο 
Οργανισμός Εσωτερικής Υπηρεσίας ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ 

«ΟΡΓΑΝΙΣΜΟΥ ΚΕΝΤΡΟΥ ΠΑΙΔΙΟΥ ΔΗΜΟΥ ΒΟΛΟΥ» 

Οι υπηρεσίες του Οργανισμού Κέντρου Παιδιού Δήμου 
Βόλου απαρτίζονται από: 

Α. (1) Διεύθυνση 

1 .Τμήμα Οικονομικών 

2. Τμήμα Α ! Παιδικού Σταθμού 

3. Τμήμα Β’ Παιδικού Σταθμού 

4. Τμήμα Γ Παιδικού Σταθμού 

5. Τμήμα Δ’ Παιδικού Σταθμού 

6. Τμήμα Ε’ Παιδικού Σταθμού 

7. Τμήμα ΣΤ’ Παιδικού Σταθμού 

8. Τμήμα Ζ' Παιδικού Σταθμού 

Αρθρο 2 

Οι κατά το προηγούμενο άρθρο υπηρεσίες υποδιαιρού¬ 
νται στα παρακάτω τμήματα και γραφεία: 

Α. ΔΙΕΥΘΥΝΣΗ 

α. Γραφεία Εσωτερικής Διοίκησης (Γραμματειακή 
Υποστήριξη Διευθυντού, Διοικητικού Συμβουλίου, 
Προσωπικού, Κίνησης σχολικών λεωφορείων, Προγραμ¬ 
ματισμού). 

β) Γραφεία Υγειονομικής - Κοινωνικής μέριμνας. 

Β. ΤΜΗΜΑΤΑ 

1. Τμήμα Οικονομικών: 

α. Γραφείο Εσόδων - Λογιστηρίου - Προγραμματισμού 

β. Γ ραφείο Διαχείρισης προμηθειών 

2. Τμήμα Α’ Παιδικού Σταθμού 

3. Τμήμα Β’ Παιδικού Σταθμού 

4. Τμήμα Γ’ Παιδικού Σταθμού 

5. Τμήμα Δ’ Παιδικού Σταθμού 

6. Τμήμα Ε’ Παιδικού Σταθμού 

7. Τμήμα ΣΤ Παιδικού Σταθμού 

8. Τμήμα Ζ' Παιδικού Σταθμού 

Άρθρο 3 

Η οργανική σύνθεση, η διαβάθμιση και η κατάταξη του 
προσωπικού του Οργανισμού Κέντρου Παιδιού Δήμου 
Βόλου αποφασίζει όπως παρακάτω: 

Α. ΠΡΟΣΩΠΙΚΟ ΜΕ ΣΥΜΒΑΣΗ ΔΗΜΟΣΙΟΥ ΔΙΚΑΙΟΥ 


Α/Α 

ΚΛΑΔΟΙ ΘΕΣΕΙΣ 

ΒΑΘΜΟΣ 

1 

ΠΕ ΟΙΚΟΝΟΜΙΚΩΝ-ΔΙΟΙΚ. 

1 

Δ-Α 

2 

ΠΕ ΝΗΠΙΑΓΩΓΩΝ 

8 

Δ-Α 

3 

ΤΕ ΝΗΠΙΑΓΩΓΩΝ 

4 

Δ-Α 

4 

ΤΕ ΚΟΙΝΩΝ. ΛΕΙΤΟΥΡΓΩΝ 

1 

Δ-Α 

5 

ΤΕ ΔΙΟΙΚΗΤΙΚΩΝ-ΛΟΓΙΣΤΩΝ 

1 

Δ-Α 

6 

ΔΕ ΒΟΗΘΩΝ ΠΑΙΔ. ΒΡΕΦ/ΜΩΝ 

3 

Δ-Α 

7 

ΔΕ ΔΙΟΙΚΗΤΙΚΩΝ 

1 

Δ-Α 

8 

ΔΕ ΜΑΓΕΙΡΩΝ 

4 

Δ-Α 

9 

ΥΕ ΚΑΘΑΡΙΣΤΡΙΩΝ 

16 

Ε-Β 

10 

ΥΕ ΒΟΗΘΩΝ ΜΑΓΕΙΡΩΝ 

5 

Ε-Β 


Β. ΠΡΟΣΩΠΙΚΟ ΣΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Με σχέση εργασίας ιδιωτικού δικαίου αορίστου χρό¬ 
νου, 1 θέση καθαρίστριας, 1 θέση βοηθητικών εργασιών, 
2 θέσεις βοηθών μαγείρων. 

Γ ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ 
ΧΡΟΝΟΥ 

Με σχέση εργασίας Ιδιωτικού Δικαίου Ορισμένου 
Χρόνου για την αντιμετώπιση εποχιακών ή άλλων περιοδι¬ 
κών ή πρόσκαιρων αναγκών σύμφωνα με το Ν. 2503 άρ¬ 
θρο 18, παρ. 12, 6 θέσεις Νηπιαγωγών, 3 θέσεις 
Βρεφονηπιοκόμων, 2 θέσεις οδηγών, 2 θέσεις συνοδών, 1 
θέση πληροφορικής Η/Υ. 

Άρθρο 4 

Οι κλάδοι και οι κατηγορίες των υπαλλήλων από τους ο¬ 
ποίους θα προέρχονται οι προϊστάμενοι θέσεων καθορί¬ 
ζονται όπως παρακάτω: 

1. ΠΡΟΪΣΤΑΜΕΝΟΣ ΔΙΕΥΘΥΝΣΗΣ επιλέγεται υπάλλη¬ 
λος ΠΕ Νηπιαγωγών πτυχιούχος Παιδαγωγικού τμήμα¬ 
τος ΑΕΙ κατεύθυνσης νπιαγωγών με βαθμό Α’ ή Β’. 

2. ΠΡΟΪΣΤΑΜΕΝΟΙ ΤΜΗΜΑΤΩΝ επιλέγονται: 

α) Τμήμα Οικονομικών επιλέγεται υπάλληλος κλάδου 
ΠΕ Οικονομικών - Διοικητικού με βαθμό Α’ ή Β’. 

β) Προϊστάμενοι των τμημάτων των παιδικών σταθμών, 
Νηπιακών Βρεφονηπιακών και Βρεφικών: επιλέγονται υ¬ 
πάλληλοι κλάδων ΠΕ ή ΤΕ κατηγορίας αντίστοιχων ειδι¬ 
κοτήτων νηπιαγωγών ή βρεφονηπιοκόμων όπως ο νόμος 
ορίζει. 


Άρθρο 5 

Οι αρμοδιότητες και τα αντικείμενα των προαναφερο- 
μένων υπηρεσιακών μονάδων του Οργανισμού Κέντρου 
Παιδιού Δήμου Βόλου καθορίζονται όπως παρακάτω: 

ΔΙΕΥΘΥΝΣΗ ΔΙΟΙΚΗΣΗΣ 

Αρμοδιότητες Προϊσταμένου Διεύθυνσης: 

Οι αρμοδιότητες της Διεύθυνσης του ΟΚΠΔΒ ανάγο¬ 
νται στα εκπαιδευτικά και διοικητικά θέματα που σχετίζο¬ 
νται με τη λειτουργία των παιδικών σταθμών, όπως αυτά 
κατανέμονται μεταξύ των τμημάτων του Οργανισμού. 

Ο Διευθυντής προίσταται, εποπτεύει και ελέγχει τη λει¬ 
τουργία όλων των τμημάτων, γραφείων και υπηρεσιών που 
υπάγονται στον Οργανισμό Κέντρου Παιδικού Δήμου 
Βόλου και υπό την ενιαία διεύθυνση και τον έλεγχο αυτού α¬ 
σκούνται όλες οι αρμοδιότητες και τα καθήκοντα των υπη¬ 
ρεσιών, τμημάτων και γραφείων. Εποπτεύει την εφαρμογή 
των Νόμων, δίνοντας τις απαραίτητες οδηγίες. Ο 
Διευθυντής μεριμνά, ελέγχει, συντονίζει και φροντίζει για τη 
σωστή λειτουργία των τμημάτων που υπάγονται στη 
Διεύθυνσή τους. Έχει την ευθύνη για την τήρηση του 
Οργανισμού Εσωτερικής Υπηρεσίας του Οργανισμού 
Κέντρου Παιδιού Δήμου Βόλου και την εκπλήρωση του σκο¬ 
πού σύστασης του ΟΚΠΔΒ. Συνεογάζεται με τους προϊστά¬ 
μενους των τμημάτων για τα θέματα κάθε τμήματος. 

Συντονίζει το Διοικητικό και Εκπαιδευτικό έργο των παι¬ 
δικών σταθμών, την κατάρτιση προγραμμάτων εκπαίδευ¬ 
σης του προσωπικού και τον έλεγχο καθημερινής εργα¬ 
σίας του Οργανισμού. Φροντίζει για τη διοργάνωση των 
προγραμματισμένων καθώς και των άλλων εκδηλώσεων 
που θα πρέπει να πραγματοποιηθούν με την έγκριση του 
Δ.Σ. του Οργανισμού Κέντρου Παιδιού Δήμου Βόλου. 

Παραλαμβάνει, αποσφραγίζει, χαρακτηρίζει και μον- 
γράφει την καθημερινή αλληλογραφία προς τον 
Οργανισμό Κέντρου Παιδιού Δήμου Βόλου και τη διανέμει 
στις αρμόδιες υπηρεσίες για τις παραπέρα ενέργειες. 
Εισηγείται τη ντροποποίηση του ΟΕΥ, καθώς και την προ¬ 
σαρμογή αυτού στις εκάστοτε ισχύουσες διατάξεις. 

Συμμετέχει στις συνεδριάσεις χωρίς ψήφο. Μεριμνά για 
την εκτέλεση των αποφάσεων του Δ.Σ. Μαζί με τον παι¬ 
δίατρο υπογράφουν το διαιτολόγιο των παιδιών. 

Χειρίζεται τα θέματα Υπηρεσιακής κατάστασης εκπαι¬ 
δευτικού και βοηθητικού προσωπικού. 

Αποφασίζει για τη μετακίνηση του προσωπικού ανάλο¬ 
γα με τις ανάγκες της υπηρεσίας. Εκτιμά τις ανάγκες των 
βρεφονηπιακών μονάδων και εισηγείται την ίδρυση, κα¬ 
τάρτιση, συγχώνευση, μετατροπή, διαίρεση, μετονομα- 
σία, προσάρτηση βρεφικών και παιδικών σταθμών. 

Μεριμνά για την καθοδήγηση και παρακολούθηση προ¬ 
γραμμάτων εκπαίδευσης προσωπικού. 

ΓΡΑΦΕΙΟ ΕΣΩΤΕΡΙΚΗΣ ΔΙΟΙΚΗΣΗΣ 

Τηρεί το πρωτόκολλο του ΟΚΠΔΒ και διεξάγει την αλ¬ 
ληλογραφία. 

Τηρεί το μητρώο βρεφών και νυπίων. Τηρεί το αρχείο 
του ΟΚΠΔΒ. 

Διεξάγει όλες τις υπηρεσιακές υποθέσεις που αφορούν 
στα θέματα του προσωπικού. 

Ελέγχει την παρουσία του προσωπικού. Τηρεί τα πρα¬ 
κτικά συνεδριάσεων του Δ.Σ. 

Υποβάλει αντίγραφα των αποφάσεων του Δ.Σ. στις αρ¬ 
μόδιες για την εκτέλεση υπηρεσίες του ΟΚΠΔΒ. Τηρεί 
διαρκώς ενημερωτικό πίνακα και εμφανίζει την κατανομή 
του προσωπικού σε τμήματα, υπηρεσίες και γραφεία. 
Τηρεί βιβλίο κίνηση των αυτοκινήτων του ΟΚΠΔΒ. Οι οδη¬ 
γοί είναι υπεύθυνοι για την ασφαλή μεταφορά των παι¬ 
διών με λεωφορείο, από και προς τους σταθμούς. 

Οφείλουν να τηρούν αυοτηρά τον ΚΟΚ και όρους α¬ 
σφαλούς μεταφοράς. Επίσης τηρούν αυστηρά τον ΚΟΚ 
και τους όρους ασφαλούς μεταφοράς. Επίσης τηρούν 
αυστηρά τα καθορισμένα δρομολόγια. 

Φροντίζουν για την καλή λειτουργία, συντήρηση και κα¬ 
θαριότητα του αυτοκινήτου. 

Εκτελούν εξωτερικές εργασίες του Νομικού Προσώπου 
στο μεσοδιάστημα των μεταφορών. 

ΓΡΑΦΕΙΟ ΥΓΕΙΟΝΟΜΙΚΗΣ - ΚΟΙΝΩΝΙΚΗΣ ΜΕΡΙΜΝΑΣ 

Αρμοδιότητες Κοινωνικής Λειτουργού. 

Η Κοινωνική Λειτουργός συνεργάζεται με το παιδαγω¬ 
γικό προσωπικό με το οποίο βρίσκεται σε συνεχή επαφή 
και πραγματοποιεί κοινωνικές έρευνες ώστε να προλαμ¬ 
βάνει, εντοπίζει και αναγνωρίζει προβλήματα των παιδιών 
και τα παραπέμπει σε κατάλληλη υπηρεσία. 

Συζητεί με το παιδί στο ελεύθερο παιχνίδι του, του δίνει 
ευκαιρίες να εξωτερικεύει τις σκέψεις του και τους 
«προβληματισμούς» του να μιλήσει για τις σχέσειςτου με 
τα άλλα μέλη της οικογένειας του και τους συμμαθητές 
του. 

Συλλέγει πληροφορίες για την οικογένεια (πόσα μέλη έ¬ 
χει, πως ζούν, εάν εργάζονται κ.λπ.). Προσεγγίζει την οι¬ 
κογένεια στο φυσικό της χώρο. Επισημαίνει προβλήματα 
(γονείς αυταρχικοί, υπερπροστατευτικοί κ.λπ.). 

Βοηθάει την οικογένεια να συνειδητοποιήσει το πρό¬ 
βλημα και εντοπίζει αιτίες των προβλημάτων. Υποδεικνύει 
τρόπους αντιμετώπισης. 

Η Κοινωνική Λειτουργός μπορεί να χρησιμοποιήσει με¬ 
θόδους και τεχνικές για να πετύχει στο έργο της, όπως \ α 
ακούσει, να συζητήσει, να διαπραγματευθεί, να υποστη¬ 
ρίξει, να προτείνει, να παρακολουθήσει, επισταμένως τα 
παιδιά στη τάξη σε τακτές ώρες και ημέρες και γενικότε¬ 
ρα στο χώρο του σχολείου όπου κινούνται. Η Κοινωνική 
Λειτουργός χρησιμοποιεί την κοινωνική έρευνα για την ε- 
ντόπιση προβλημάτων και αναγκών. 

Εντοπίζει κοινά προβλήματα μεταξύ των γονέων και κοι¬ 
νές ανάγκες μεταξύ παιδιών. 

Ευαισθητοποιεί τους νηπιαγωγούς και το υπόλοιπο 
βοηθητικό προσωπικό αλλά και τη Διοίκηση. Δημιουργεί 
αρχείο κοινωνικής εργασίας, το οποίο περιλαμβάνει ατο¬ 
μικούς φακέλους των παιδιών (κοινωνικό, ιστορικό, συ¬ 
γκεκριμένο πρόβλημα, αντιμετώπισης κ.ά.) εκθέσεις συ¬ 
γκεντρώσεων γονέων, αξιολογήσεις προγραμμάτων, 
στοιχεία έρευνας, (ώστε να μπορούν να αξιολογούνται 
και να μελετούνταιτα στοιχεία). 

Συνεργάζεται με τον παιδίατρο. Συμβάλλει στην πρόλη¬ 
ψη ή αντιμετώπιση προβλημάτων των παιδιών του κάθε 
σταθμού και των οικογενειών τους, εφόσον στην τελευ¬ 
ταία περίπτωση αυτό ζητηθεί ή είναι εκ των πραγμάτων α¬ 
ναγκαίο. 

Αρμοδιότητες παιδιάτρου. 

Ο παιδίατρος εξετάζει όλα τα παιδιά του σταθμού (βρέ¬ 
φη και νήπια) κατά διαστήματα λαμβάνοντας υπόψη τα ια¬ 
τρικά πιστοποιητικά, που υποβλήθηκαν από τους γονείς, 
παρακολουθεί το βάρος και την ανάπτυξή τους, σημειώ¬ 
νει τις παρατηρήσεις του στην ατομική καρτέλα κάθε παι¬ 
διού. 

Αποφασίζει για την επιστροφή στον Π.Σ. κάθε παιδιού, 
που απούσιασε μετά από αρρώστια με βάση το ιατρικό πι- 
στοποιηπκό που προσκομίζεται από τους γονείς και την 
προσωπική του εξέταση. 

Παρακολουθεί συνεργαζόμενος με την Κοινωνική 
Λειτουργό και την Ψυχολόγο την ψυχοσωματική υγεία και 
ανάπτυξη των παιδιών. 

Υποδεικνύει τα μέτρα που πρέπει να ληφθούν για την υ¬ 


γιεινή των παιδιών και γενικά για την υγειονομική κατά¬ 
σταση των σταθμών. 

Διατηρεί στο σταθμό πρόχειρο φαρμακείο με τα απα¬ 
ραίτητα υλικά πρώτων βοηθειών και για οποιοδήποτε έ- 
κτακτοπεριστατικό πρέπει να σπεύδει γιατηνπαροχήτων 
υπηρεσιών του. 

Στη διάρκεια της εξέτασης των αιτήσεων εισαγωγής 
παιδιών ελέγχει τα ιατρικά πιστοποιητικά που φέρνουν οι 
γονείς. 

Με τη διεύθυνση συντάσσει το διαιτολόγιο και το προ¬ 
τείνει στο Δ.Σ. 

Συγκαλεί υποχρεωτικά ενημερωτικές συγκεντρώσεις 
γονιών και προσωπικού, σχετικά με την υνεία και υγιεινή 
των παιδιών. 

Η εκτέλεση των εντολών του γιατρού είναι υποχρεωτική 
για όλο το προσωπικό (υγιεινή παιδιών, υγειονομική κα¬ 
τάσταση σταθμών), 

ΤΜΗΜΑ ΟΙΚΟΝΟΜΙΚΩΝ 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 
ΟΙΚΟΝΟΜΙΚΩΝ 

Είναι υπεύθυνος απέναντι στον Διευθυντή. 

Προΐοταται όλων των γραφείων του τμήματος. Υπό την 
ενιαία εποπτείατου και τον έλεγχό του, ασκούνται όλες οι 
αρμοδιότητες και τα καθήκοντα των γραφείων κατά τα ει¬ 
δικότερα οριζόμενα από τις διατάξεις του παρόντος 
Οργανισμού. 

Μελετά και εισηγείται στη Διεύθυνση τη λήψη μέτρων 
για τη διευκόλυνση της λειτουργίας των υπηρεσιών και 
για τον περιορισμό του κόστους λειτουργίας αυτών. 

Εποπτεύει την κατάρτιση και σύνταξη του προϋπολογι¬ 
σμού - ισολογισμού εσόδων - εξόδων του ΟΚΠΔΒ, παρακο¬ 
λουθεί την πορεία της εκτέλεσης αυτού, μεριμνά για την α¬ 
ναμόρφωση των πιστώσεων και υποδεικνύει, ότανπαραστεί 
η ανάγκη, τις ενδεδειγμένες ενέργειες για την εξασφάλιση 
των εσόδων και τη συγκράτηση των δαπανών. Μεριμνά για 
τη δημοσίευση των διακηρύξεων δημοπρασιών. 

Διαχειρίζεται τις πιστώσεις του προϋπολογισμού και εκ¬ 
δίδει τις εντολές προμηθειών. 

Παρακολουθεί και ελέγχει την είσπραξη των εσόδων, 
την εκμετάλλευση της περιουσίας του ΟΚΠΔΒ, τη διαχεί¬ 
ριση και το συνολικό προγραμματισμό των οικονομικών 
θεμάτων. Διαχειρίζεται όλα τα αναλώσιμα και μη υλικά 
του ΟΚΠΔΒ, και είναι υπεύθυνος για τη φύλαξη όλων των 
κινητών αντικειμένων και υλικών του τμήματός του. 

Παρακολουθεί την αποδοτι:;ότητατων υπαλλήλων της 
οικονομικής υπηρεσίας και συντάσσει εισηγήσεις για την 
έκθεση ατομικής αξιολόγησης. Εποπτεύει για την καλή ε¬ 
ξυπηρέτηση πελατών (γονέων). 

ΓΡΑΦΕΙΟ ΕΣΟΔΩΝ - ΛΟΓΙΣΤΗΡΙΟΥ - 
ΠΡΟΓΡΑΜΜΑΤΙΣΜΟΥ 

Επιμελείται την κατάρτιση του προϋπολογισμού εσό¬ 
δων - εξόδων, εισηγείται τις αναμορφώσεις και παρακο¬ 
λουθεί την εκτέλεσή του. 

Μεριμνά τα οικονομικά ζητήματα του ΟΚΠΔΒ και ειση- 
γείται σχετικά με την επιβολή των τροφείων και άλλων ε¬ 
σόδων, καθώς και με την εκμετάλλευση της περιουσίας 
του ΟΚΠΔΒ. Βεβαιώνει τα έσοδα και μέριμνα για την εί¬ 
σπραξη αυτών. 

Επιμελείται την έγκριση και εκκαθάριση κάθε δαπάνης 
προς εξασφάλιση της νομιμότητας αυτής. Εκδίδει τα χρη¬ 
ματικά εντάλματα πληρωμής. 

Τηρεί τα λογιστικά βιβλία και παρακολουθεί τη διάθεση 
των πιστώσεων. 

Συντάσσει τις μισθοδοτικές καταστάσεις των υπαλλή¬ 
λων. 

Την ταμειακή υπηρεσία του ΟΚΠΔΒ διεξάγει ο δημοτι¬ 
κός ταμίας του Δήμου Βόλου. 

ΓΡΑΦΕΙΟ ΠΡΟΜΗΘΕΙΩΝ - ΔΙΑΧΕΙΡΙΣΗΣ 

Ενεργεί για την προμήθεια των κάθε είδους αναγκαίων 
υλικών, σύμφωνα με την ισχύουσα νομοθεσία, βάσει των 
εντολών προμηθειών. 

Παραδίδει τα προμηθευόμενα είδη στα καθ' ύλην αρμό¬ 
δια πρόσωπα των επι μέρους υπηρεσιών, βάσει πρωτο¬ 
κόλλου παραλαβής που εκδίδεται από αυτό και υπογρά¬ 
φεται από τον αρμόδιο παραλήπτη. Επιμελείται τις διαδι¬ 
κασίες διεξαγωγής των δημοπρασιών προμηθειών. 
Εισηγείται την εκποίηση και καταστροφή υλικών που κα- 
ταστρέφονται ή χάνονται λόγω ανωτέρας βίας. 

Τηρεί βιβλίο κίνησης υλικού και βιβλίο ετήσιας απογρα- 
φής (έλεγχος) κινητών πραγμάτων. 

Τηρεί μητρώο των ακινήτων πραγμάτων. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΟΥ ΠΑΙΔΙΚΟΥ 
ΣΤΑΘΜΟΥ 

Ο προϊστάμενος του τμήματος είναι υπεύθυνος απένα¬ 
ντι στο διευθυντή για την εκτέλεση του εκπαιδευτικού και 
διοικητικού έργου και την ομαλή λειτουργία του τμήματός 
του. Ο προϊστάμενος του τμήματος του παιδιού σταθμού 
ασκεί εκπαιδευτικό έργο τουλάχιστον 5 ώρες ημερησίως. 

Επιπλέον ο προϊστάμενος του τμήματος ασκεί το ακό¬ 
λουθο διοικητικό έργο άλλη μία ώρα, την οποία εξοικονο¬ 
μεί, όταν τα παιδιά παίρνουν το πρωινό και το γεύμα. 

Φροντίζει για την ομαλή λειτουργία του σταθμού, προ¬ 
τείνει στο διευθυντή του Οργανισμού οτιδήποτε θεωρεί 
χρήσιμο και ωφέλιμο για την προαγωγή του έργου του 
παιδικού σταθμού. Φροντίζει με το Διευθυντή καιτο λοιπό 
εκπαιδευτικό προσωπικό του παιδικού σταθμού για τον 
προγραμματισμό και οργάνωση των εκδηλώσεων. 

Τηρείτο παρουσιολόγιο των νηπίων του σταθμού και ε¬ 
νημερώνει αρμοδίως για τις καθυστερήσεις παιδιών στην 
προσέλευσή τους είτε στις απουσίες τους. 

Εποπτεύει όλο το προσωπικό του παιδικού σταθμού για 
τη σωστή εκτέλεση των καθηκόντων του. Κρατά το βιβλίο 
παρουσίας του προσωπικού. Εποπτεύει για την έγκαιρη 
και ποιοτική παρασκευή του συσσιτίου, καθώς και την κα¬ 
θαριότητα του σταθμού. 

Μεριμνά για την υγιεινή κατάσταση των βρεφών και νη¬ 
πίων, σύμφωνα με τις οδηγίες του εκτελούντοςτην υγειο¬ 
νομική υπηρεσία γιατρού και γενικά για την άριστη περι¬ 
ποίηση των βρεφών και νηπίων. 

Εισηγείται στο Διευθυντή του Οργανισμού Κέντρου 
Παιδιού Δήμου Βόλου τις ανάγκες εμπλουτισμού με επο¬ 
πτικά μέσα των αιθουσών για την εφαρμογή του προ¬ 
γράμματος. 

Είναι υπεύθυνος για τη φύλαξη των εκτός αποθήκης κι¬ 
νητών πραγμάτων του παιδικού σταθμού. Διαβιβάζει στο 
Διευθυντή οργανικά έντυπα και λοιπά έγγραφα που κατα¬ 
τίθενται στον παιδικό σταθμό. 

Φροντίζει και ελέγχει ώστε να είναι πάντοτε ενημερωμέ¬ 
νες οι καρτέλες χρέωσης υλικών από όλους τους υπαλ¬ 
λήλους του παιδικού σταθμού. 

ΑΡΜΟΔΙΟΤΗΤΕΣ ΝΗΠΙΑΓΩΓΟΥ 

Υποδέχεται τα νήπια στην καθορισμένη ώρα και τα φρο¬ 
ντίζει σε όλη τη διάρκεια του ωραρίου της. 

Φροντίζει για τη σωστή ψυχοσωματική υγεία και ψυχο¬ 
κινητική εξέλιξη των παιδιών με το να οργανώνει το ημε¬ 
ρήσιο πρόγραμμα ανάλογα με την ηλικία και τις ανάγκες 


τους και με το να εξατομικεύει, όταν παραατεί ανάγκη. 
Απασχολεί τα παιδιά σύμφωνα με τους καθορισμένους 
στόχους του προγράμματος του Οργανισμού και κρατά 
βιβλίο ύλης για την καθημερινή διδασκαλία, σύμφωνα με 
το αναλυτικό πρόγραμμα του Υπουργείου Παιδείας. Είναι 
υπεύθυνη όχι μόνο για την ολόπλευρη ανάπτυξη των νη¬ 
πίων αλλά και γιατη φύλαξη και προστασία αυτών. Σε καμ- 
μία περίπτωση για οποιοδήποτε λόγο δεν επιτρέπεται η 
κακή μεταχείριση των παιδιών (εκφοβισμός, σωματική 
πίεση) όπως επίσης και η απομάκρυνσή της από εκείνα. 

Τηρεί βιβλίο παρουσίας παιδιών. Δίνει στοιχεία στο 
Γραφείο Υγειονομικής και Κοινωνικής μέριμνας για τη ν ε¬ 
νημέρωση κάθε ατομικής κάρτας. Συνεργάζεται με τους 
γονείς σε όλα τα θέματαπου αφορούντη ζωή καιτην εξέ¬ 
λιξη των παιδιών μέσα στον παιδικό σταθμό. 

Φροντίζει για την υγιεινή κατάσταση των νηπίων και ε¬ 
νημερώνει το Γραφείο Υγειονομικής και Κοινωνικής μέρι¬ 
μνας για την ενημέρωση κάθε ατομικής κάρτας. 
Συνεργάζεται με τους γονείς σε όλα τα θέματα που αφο¬ 
ρούν τη ζωή και την εξέλιξη των παιδιών μέσα στον παιδι¬ 
κό σταθμό. 

Φροντίζει για την υγιεινή κατάσταση των νηπίων και ε¬ 
νημερώνει το Γ ραφείο Υγειονομικής και Κοινωνικής μέρι¬ 
μνας για κάθε περίπτωση που αντιλαμβάνεται ότι χρειά- 
ζεταπατρική φροντίδα ή κοινωνική μέριμνα. 

Παρακολουθεί την καθαριότητα των νηπίων και κάθε α¬ 
ντικειμένου που έχει σχέση μ’ αυτά ενθαρρύνοντας την 
αυτοεξυπηρέτησή τους. Βοηθάει τα νήπια στο γεύμα. 

Φροντίζει γιατη ν ευταξία του χώρου διδασκαλίας και εί¬ 
ναι υπεύθυνη για άλατα αντικείμενα που βρίσκονται μέσα 
σ’ αυτόν. Τηρεί καρτέλα στην οποία καταγράφει το εκπαι¬ 
δευτικό υλικό της τάξης (εξοπλισμό, βιβλία κ.λπ.). 

Εφαρμόζει πιστά όλα τα μέτρα υγιεινής και ασφάλειας 
και ευθύνεται για κάθε πράξη και παράλειψη που μπορεί 
να έχει επίπτωση στην υγεία των παιδιών. 

Λόγω άμεσης επαφής με τα παιδιά προσφέρει σ’ αυτά 
με υπομονή και στοργή όλες τις δυνατότητες για να ανα¬ 
πτύξουν την προσωπικότητά τους, επιδιώκοντας συνε¬ 
χώς να δημιουργήσει σ’ αυτά ικανότητα συγκέντρωσης, 
αυτενέργειας, εμπιστοσύνης στον εαυτό τους και στις 
προσωπικές δυνατότητες τους. 

ΑΡΜΟΔΙΟΤΗΤΕΣ ΒΡΕΦΟΝΗΠΙΟΚΟΜΟΥ 

Προσφέρει αγωγή, ψυχαγωγία, περιποίηση, φροντίδα, 
φαγητό στα βρέφη σύμφωνα με τις αρχές της βρεφοκο¬ 
μικής και τις οδηγίες του παιδιάτρου. 

Υποδέχεται τα βρέφη με εγκαρδιότητα και ζεστασιά και 
οφείλει να ξέρει ότι οι πρώτες ημέρες χρειάζονται ιδιαίτε¬ 
ρη προσοχή για το χειρισμό του κάθε παιδιού και την προ¬ 
σαρμογή του στο χώρο του παιδικού σταθμού. 

Είναι υπεύθυνη για την άψογη καθαριότητα του θαλά¬ 
μου και των αντικειμένων του και τον κατάλληλο σερισμό 
και φωτισμό του. Αλλάζει τα ρούχα των βρεφών και φρο¬ 
ντίζει την καθαριότητα του σώματός τους και τακτοποιεί 
τα κρεββάτια και τα άλλα έπιπλα του θαλάμου. 

Συνεργάζεται στενά με τον παιδίατρο. Παρακολουθεί 
το βάρος των βρεφών, ενημερώνει τους γονείς σημειώνει 
στην καρτέλα του βρέφους τις παρατηρήσεις της. 
Συμπεριφέρεται στα βρέφη με αγάπη και υπομονή και τα 
απασχολεί με παιχνίδια μιλώντας τους ή ρέμα και καθαρά. 
Σε καμμία περίπτωση για οποιοδήποτε λόγο δεν επιτρέ¬ 
πεται η κακή μεταχείριση των παιδιών (εκφοβισμός, σω¬ 
ματική πίεση), όπως επίσης και η απομάκρυνσής τη από ε- 

κείνα. Παραδίδει τα βρέφη καθαρά και περιποιημένα 
στους γονείς τους. 

ΑΡΜΟΔΙΟΤΗΤΕΣ ΒΟΗΘΟΥ ΠΑΙΔΑΓΩΓΟΥ - 
ΒΡΕΦΟΚΟΜΟΥ 

Βοηθάει την παιδαγωγό ή βρεφονηπιοκόμο σε όλα τα 
καθήκοντάτης και εκτελεί τις οδηγίες που παίρνει από αυ¬ 
τή. Σε περίπτωση απουσίας της παιδαγωγού ή βρεφοκό¬ 
μου, τις αντικαθιστά, απευθυνόμενη στον υπεύθυνο του 
σταθμού για βοήθεια και υποστήριξη. Κατά το διάστημα 
που ασκείτα καθήκοντα παιδαγωγού - νηπιοβρεφοκόμου 
έχει τις ίδιες αρμοδιότητες με την παιδαγωγό-νηπιοβρε- 
φοκόμο. 

ΑΡΜΟΔΙΟΤΗΤΕΣ ΤΗΣ ΜΑΓΕΙΡΙΣΣΑΣ 

Παραλαμβάνει από το γραφείο προμηθειών τα τρόφιμα 
επί αποδείξει και τα φυλάει στην αποθήκη του παιδικού 
σταθμού. Υποβάλλει στο γραφείο προμηθειών σε τακτά 
χρονικά διαστήματα κατάλογο ειδών που έχει παραγγεί- 
λει. 

Είναι υπεύθυνη για την επιμελημένη και έγκαιρη παρα¬ 
σκευή του φαγητού, σύμφωνα με το προγραμματισμένο 
διαιτολόγιο. 

Κάνει τη διανομή του φαγητού. Τηρεί καρτέλα στην ο¬ 
ποία καταγράφει τα μαγειρικά σκεύη και τα είδη εστιάσε- 
ως και είναι αποκλειστικά υπόλογη για τη φύλαξή τους την 
καλή κατάστασή τους και τακτοποίησή τους. Οφείλει να 
μεριμνά για τη συντήρηση και καθαριότητα αυτών και ευ- 
θύνεται για την απώλεια και αδικαιολόγητη καταστροφή 
τους. Επιμελείται ιδιαιτέρως για την τήρηση όλων των ό¬ 
ρων υγιεινής στους χώρους παρασκευής φαγητού, ειση- 
γούμενη κάθε σχετικό μέτρο. Προτείνει τη λήψη μέτρων 
που θεωρεί απαραίτητα για την κλαή λειτουργία του μα¬ 
γειρείου. 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ ΚΑΘΑΡΙΟΤΗΤΑΣ - 
ΒΟΗΘΗΤΙΚΩΝ ΕΡΓΑΣΙΩΝ 

Η καθαρίστρια φροντίζει για την καθαριότητα του 
Σταθμού εντός αυτού και στον αύλειο χώρο του, σύμφω¬ 
να με τις υποδείξεις του προϊσταμένου του παιδικού σταθ¬ 
μού. Σε συνεργασία με τον προϊστάμενο της μονάδος πα- 
ραγγέλλει στο γραφείο προμηθειών τα απαραίτητα υλικά 
καθαριότητας. Χρεώνεται με τα υλικά καθαριότητας από 
το γραφείο προμηθειών, βάσει υπηρεσιακού σημειώμα¬ 
τος και αφού τα παραλάβει, φροντίζει για τη φύλαξή τους. 

Βοηθάει τους νηπιαγωγούς στην περιποίηση των νη¬ 
πίων. Αλλάζει τα ρούχα των νηπίων και φροντίζει για την 
καθαριότητα του σώματός τους. Βοηθάει τα νήπια στο 
γεύα. Βοηθάει τη μαγείρισσα στις βοηθητικές εργασίες 
προετοιμασία φαγητού, στρώσιμο τραπέζιών, πλύσιμο 
σκευών, διανομή φαγητού και συγκέντρωση των ειδών (ε¬ 
στίασης μετά το τέλος του). Όταν παρίσταται ανάγκη 
βοηθάει ως συνοδός στο αυτοκίνητο του παιδικού σταθ¬ 
μού που μεταφέρει τα νήπια. Εκτελεί κάθε άλλη βοηθητι¬ 
κή εργασία που της ανατίθεται από τον προϊστάμενο του 
σταθμού. 

Άρθρο 6 

Τα θέματα που αφορούν στους διορισμούς, στα καθή¬ 
κοντα, στους περιορισμούς, στην αστική ευθύνη, στα δι¬ 
καιώματα, στις μεταβολές υπηρεσιακής καταστάσεως, 
στο πειθαρχικό δίκαιο και στη λύση της υπαλληλικής ή ερ¬ 


γασιακής σχέσεως του τακτικού και του με σχέση εργα¬ 
σίας ιδιωτικού δικαίου προσωπικού, που υπάγεται στις 
διατάξεις του παρόντα οργανισμού, διέπονται από την ε- 
κάστοτε ισχύουσα νομοθεσία «περί καταστάσεως προ¬ 
σωπικού των ΟΤΑ». 

Άρθρο 7 

Η κατανομή του προσωπικού στις υπηρεσίες, τα τμήμα¬ 
τα και τα γ ραφεία, ενεργείται με απόφαση του προέδρου. 

Άρθρο 8 

Οι υπάλληλοι υποχρεούνται πέρα από τα υπηρεσιακά 
τους καθήκοντα που περιγράφονται στον παρόντα οργα¬ 
νισμό, να αναλαμβάνουν υπό την ευθύνη τους τα υπηρε¬ 
σιακά αντικείμενα ή να εκτελούν τις υπηρεσιακές εργα¬ 
σίες πο υανατίθενται σ’ αυτούς από τον Πρόεδρο ή τον 
Δ/ντή της υπηρεσίας. 

Άρθρο 9 

Επειδή ο ΟΚΠΔΒ προέρχεται από συγχώνευση προκα- 
λείται δαπάνη μόνο από τις νέες προβλεπόμενες θέσεις, 
η οποία για το τρέχον έτος είναι 430.000 και για καθένα α¬ 
πό τα επόμενα έτη 6.020.000 και θα καλυφθεί από τις πι¬ 
στώσεις του προϋπολογισμού του ΟΚΠΔΒ για ΚΑ 111.1, 
032.2 και 032.3 (Αμοιβές προσωπικού και εργοδοτικές ει¬ 
σφορές) που είναι επαρκείς και για τα επόμενα έτη από τις 
αντίστοιχες πιστώσεις των προϋπολογισμών των επομέ¬ 
νων ετών. 

Η παρούσα να δημοσιευθεί στην Εφημερίδα της 
Κυβερνήσεως. 

Βόλος, 31 Δεκεμβρίου 1997 

Με εντολή Γ εν. Γ ραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στη Δ7/Β/Φ6.1.175/1832/25/30.1.98 απόφαση της 
Υπουργού Ανάπτυξης, που δημοσιεύθηκε στο ΦΕΚ 
59/Β/30.1.98, γίνονται οι εξής διορθώσεις: 

Στη σελίδα 602 του ΦΕΚ: 

1. Στην 15η αριστερή σειρά, από το εσφαλμένο: «Α1. Με 
εμβαδόν 132.760 στρέμματα και όρια:», στο ορθό «Α1. Με 
εμβαδόν 88.344 στρέμματα και όρια:». 

2. Στην 50η αριστερή σειρά, από το εσφαλμένο 
«ΤΣΓ:Χ— +8.000», στο ορθό «ΤΣΓ:Χ=-8.000». 

3. Στην 51η αριστερή σειρά, από το εσφαλμένο: 
«ΤΣΔ:Χ= +7.000», στο ορθό «ΤΣΔ:Χ—7.000». 

4. Στην 3η δεξιά σειρά, από το εφαλμένο: «ΤΣΑ:Χ=- 
21.200», στο ορθό «ΤΣΑ:Χ=-21.000». 

5. Στην 28η δεξιά σειρά, από το εσφαλμένο: «και Μ = +1 * 
45», στο ορθό «και Μ = +2°45’». 

6. Στην 57η δεξιά σειρά, από το εσφαλμένο 
«ΤΣΙ:Χ= +8.000 Ψ = + 2.400», στο ορθό «ΤΣΙ:Χ=+8.100 
Ψ=-2.400» και 

7. Στην 58η δεξιά σειρά, από το εσφαλμένο 
«ΤΣΚ:Χ= +5.000 Ψ= +2.400 και εκείθεν στο αρχικό» στο 
ορθό «ΤΣΚ:Χ= + 5.000 Ψ=-2.400 και εκείθεν στο αρχικό». 

(Από το Υπουργείο Ανάπτυξης) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 52 34 312 | 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε,ΓΙ.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε,Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. _ 


5225 761 
5230 341 
5225 713 
5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 
ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕφημΕΡΙΔΟΣ ΤΗΣ ΚΥΒΕΡΝΗΣΕΩΣ - Απο 8 σελίδες και άνω προοαύξηση 100 δρχ. ανά βσέλιδο ή μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ,) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) ! 

Αναπτυξιακών Πράξεων (Τ,Α.Π.Σ.) 

Ν.Π,Δ.Δ. (Διορισμοί κ.λπ. προσωπικού Ν.Π,Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 

30.000 » 

15.000 >· 

5.000 >· 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 

750 » 

250 >■ 

500 - 

150 * 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >· 

12.500 ·> 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) Τ 0 | 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης ταυ Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 

(Σολωμού 51-Αθήνα) και στ«ς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό τοιι ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό πόση 

της συνδρομής και ολόκληρο το τιοαό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Λεν 
εγγράφονται συνδρομητές για μικρότερο χρονικό διάσιημα. 

* Η εγγραφή ή ανανέωση της συνδρομής πραγματοποιείται τα αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




